Belastingbult te steil vir Q3Die nuwe Audi Q3. Foto: Verskaf Audi het verlede jaar sy Q3 bekendgestel. Ons het nou weer tyd met hom deurgebring – en ek moet sê, dit is ŉ lekker motor. Die meer aggressiewe ontwerp van die nuwe Q3 is beslis mooier as sy voorganger s’n. Die nuwe Q3 voel vir my groter ook, asof dit die lyne tussen Q3 en Q5 begin vervaag. Nietemin, Audi is besig om uit ŉ periode te kom waar hul ontwerpe bietjie verbeeldingloos was. Elke Audi het eenders gelyk; iets wat hulle nou besig is om reg te stel. ŉ Mens kan beslis sien dis ŉ Audi, maar hy het dinge wat hom uniek maak. Die binneruim, soos met enige Audi, is uit die boonste rakke. Die bougehalte en materiale is ook uit die boonste rakke. Die nuwe Audi Q3. Foto: Verskaf Ons toetseenheid het ŉ stratosferiese spesifikasievlak gehad, maar dis iets wat nog altyd ŉ probleem was by Audi. Jare terug, toe ek by Top Car gewerk het, het hulle ŉ langtermyn‑ Audi A3 3.2 gespesifiseer met elke moontlik opsionele ekstra. Die motor se prys het verdubbel. Daar is elke truuk wat ŉ mens sou kon begeer, teen ŉ prys. Standaardtoerusting sluit in: Dubbelsone-klimaatbeheer, luimbeligting, spoedbeheer, digitale instrumente, parkeerhulp en dan is daar verskeie opsionele pakkette wat ekstra bykomstighede bevat. Die pakkette is: Comfort, Technology, Sport, Parking, S line interior en Black Styling. Die nuwe Audi Q3. Foto: Verskaf Die Q3 is slegs met een tipe enjin beskikbaar. Dit is ŉ Q3 35 TFSI. Dit word aangedryf deur ŉ 1.4 TFSI enjin met ŉ 6-spoed S-tronic-dubbelkoppelaarratkas. Die enjin bied 110 kW en 250 Nm. Audi maak aanspraak op ŉ gemiddelde brandstofverbruiksyfer van 5,8 ℓ/100 km. Ons het tydens die toets 8,2 ℓ/100 km gehandhaaf. Die 1.4 TFSI is vir my ŉ gladder enjin as die nuwe 1.5 wat in van die Audi‑ en VW‑produkte beskikbaar is. Soos mens sal verwag van ŉ luukse handelsmerk het die Q3 ŉ indrukwekkende veiligheidspesifikasievlak. Daar is ABS met EBD, stabiliteit en vastrapbeheer, afdraandebeheer en ses lugsakke met ISOFIX op elke sitplek. Op die pad voel die Q3 lekker luuks. Die rit is sag genoeg en die padhouvermoë in die kol. Die bestuursposisie is pure Audi – perfek vir my, en Audi se sitplekke is van die beste in die bedryf. Dit is hier by die opsomming waar dinge egter ŉ bietjie begin skeefloop. Die Q3 is regtig ŉ lekker motor. Dis mooi, en luuks. Maar met sy opsionele ekstras het ons toetsmotor naby R700 000 gedraai. Dit is verskriklik. Die invoerbelasting van omtrent 42% maak dit vir Audi onmoontlik om die Q3 billik te prys. R700 000 vir ŉ 1.4, voorwielaangedrewe klein na mediumgrootte sportnuts is te erg, al is dit mededingend in sy segment. Die reeks lyk só: Die reeks word gedek deur ŉ 1 jaar/onbeperkte km-waarborg en 5 jaar/100 000 km omvattende instandhoudingsplan. Die kompetisie lyk só: 5 jaar/100 000 km omvattende instandhoudingsplan 6 jaar/90 000 km-diensplan 5 jaar/100 000 km omvattende instandhoudingsplan 5 jaar/90 000 km-diensplan Die segment is massief. Daar is mededingers van elke smaak om uit te kies en te keur. In die prysklas kan die Tiguan en Kuga se reeksleiers met hul bomklapper 2.0-turboenjins nie misgekyk word nie. Die Jeep Compass is ŉ ware 4×4 teen die prys ook. Alles dinge om te oorweeg, maar R700 000 vir die Audi is eenvoudig té veel.